דנה ורון

דנה ורון (נולדה בכ' באלול ה'תשל"ז, 2 בספטמבר 1977) היא עיתונאית, פובליציסטית ואשת תקשורת חרדית-ישראלית.

ביוגרפיה
ורון נולדה בשכונת נווה אביבים בתל אביב, ללאה וליעקב פרידמן. למדה במגמת תקשורת ועיתונאות בתיכון צייטלין. בשנת 1996 הצטרפה לחסידות חב"ד. עשתה שירות לאומי בבית מיח"א לילדים חירשים. בוגרת לימודי פיתוח קול אצל הודיה בונאר.

קריירה 
בשנים 2010–2012 הגישה ורון תוכנית שבועית בשם "זווית אישית" ברדיו קול חי. אחר כך הפיקה את התוכנית "אהבת ישראל" ברדיו קול חי. בשנת 2011 הופיעה בכנס נשי ובנות חב"ד.

החל מ-2012 מגישה ברדיו ירושלים את תוכנית "לא מה שחשבתם" במשך שעתיים בכל מוצאי שבת עם בעלה. החל מ-2018 מגישה ברדיו קול ברמה תוכנית שבועית בת שעתיים בשם "דנה בסוגיה" ומאז 2019 היא משדרת פעמיים בשבוע.

כותבת טורים באתר "כיכר השבת", ynet ו-חרדים10. מגישה תוכנית נשים בערוץ הידברות בשם "סטטוס" וטורים מצולמים ל"דיבור" של רשת 13, והשתתפה ככתבת של נגה ניר נאמן בתוכנית "ברקוד" רשת 13.

ורון מביעה את דעותיה בסרטונים שהיא מצלמת בתוך רכבה ומעלה לרשת הטיקטוק. היא גם מופיעה ושרה עם סיפורה האישי ומנחה אירועים ופאנלים. עוסקת גם בהגשת סרטי תדמית ומעבירה סדנה לעמידה מול קהל ומצלמה.

בספטמבר 2021 החלה לעבוד בחברת החדשות N12. 

במאי 2023 החלה להגיש תוכניות אקטואליה בערוץ TOV ולהשתתף בפאנל "הפטריוטים" בעכשיו 14. מאוחר יותר נבחרה להגיש לצד שי גולדן את תוכנית הבוקר בערוץ.

חיים אישיים 
ורון נשואה למשה ואם לחמישה ילדים, מתגוררת בביתר עילית.

קישורים חיצוניים
 

 
 דנה ורון, באתר כיכר השבת
 דנה ורון ברדיו קול ברמה
 
 
 
 דוד רוטנברג, דנה בדרך: בין הסרטונים המצולמים מתוך הרכב לתוכניות רדיו וטלוויזיה, אתר בחרדים10, ד' בחשוון תשפ"ב

הערות שוליים

חרדיות ישראליות

בוגרות בית הספר צייטלין
בוגרי בית הספר צייטלין
בוגרות שירות לאומי
שדרני רדיו חרדים
שדרניות רדיו ישראליות
שדרני רדיו ישראלים
עיתונאים ושדרנים חסידי חב"ד
עיתונאיות ישראליות
עיתונאים ישראלים
פובליציסטיות ישראליות
פובליציסטים ישראלים
ביתר עילית: אישים
סגל ערוץ הידברות
סגל עכשיו 14
ישראליות שנולדו ב-1977
ישראלים שנולדו ב-1977